text: Esbjerg og Sønderjyske tørner sammen i kvartfinalen
  01 marts 2017 kl. 05.26
  Sønderjyske og Esbjerg møder hinanden i kvartfinalen i ishockeyens DM-slutspil. Det afgjorde de tre øverste hold fra slutspillet, da de valgte deres modstandere i kvartfinalerne.
  Dermed bliver det en lokal kvartfinale, hvor mestrene fra de seneste fire sæsoner skal møde hinanden. Esbjerg Energy er forsvarende mestre - og Sønderjyske var mestre de tre foregående sæsoner.
  De andre hold i kvartfinalerne valgte at undgå Esbjerg og Sønderjyske. Efter sidste runde af grundspillet vælger de tre  øverste hold på skift deres kommende modstander.
  Da Aalborg, Odense og Frederikshavn havde valgt henholdsvis Gentofte, Rungsted og Herning, var der kun Esbjerg og Sønderjyske tilbage.
  VICTORY &amp; Playofftime !!Energy sikrede sig tirsdag aften 4. Pladsen i dette års grundspil og en kvartfinale... https://t.co/Om6DWSCwYq
  Kvartfinalerne afvikles bedst af syv kampe. De første spilles fredag, hvor Esbjerg hjemme møder Sønderjyske. I tilfælde af syv kampe har Esbjerg fordel af en ekstra hjemmekamp, da de sikrede sig den vigtige fjerdeplads i den sidste aktion af grundspillet tirsdag aften, mens Sønderjyske blev nr. fem.
  Det første kvartfinaleopgør mellem Esbjerg Energy og Sønderjyske spilles fredag aften kl. 20.30 i Granly Hockey Arena. Kamptidpunktet er  fastsat efter, at Esbjerg  fB spiller superligakamp kl. 18 på Blue Water Arena, så det er muligt for interesserede at gå direkte fra fodbold til ishockey.
  Lokalbrag i kvartfinalenEfter aftenens 45. og sidste spillerunde i Metal Ligaens grundspil er vi klar til... https://t.co/QpD6ZqCcVj
  
  